جوانی دیاں کہاݨیاں

ایہ اوں ویلے دیاں کہاݨیاں ہِن جݙاں انسان باشعور ہوندے انہاں کہاݨیاں وچ وی انسانی جذبات دا بھر پور اظہار مِلدے ۔ محبت تے نفرت دے جذبات عروج تے نظردن ‘چنگی شے کوں حاصل کرݨ کیتے کوشش کرݨ تے جان دی بازی لاوݨ ‘ جنون دی حد تئیں نظردے۔ انہاں کہاݨیاں وچ معلومات دے خزانے ہوندن اَتے کئی ملکاں تے اوپریاں جائیں دی سیر وی کروائی ویندی ہے ۔ انہاں وچ حسن و عشق قربانی دا جذبہ تے دھرتی نال پیار وی نظردے ۔ مزاح وی انہاں کہاݨیاں وچ ہوندے تاں جو سارے ݙینہ دے تھکے ماندے جوان اِنہاں قصیاں کوں سُݨن تے انہاں دا تھکیڑا لہووے۔

 حوالہ 
سرائیکی لوک قصیاں دے کردار، مصنف : شہزاد اسد خان لغاری ، ناشر: جھوک پرنٹرز ‘ ملتان